ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
6 Φεβρουαρίου 2025
ΤΕΥΧΟΣ  Υ.Ο.Δ.Δ.
Αρ. Φύλλου 66
ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ
ΥΠΟΥΡΓΕΙΟ ΚΛΙΜΑΤΙΚΗΣ ΚΡΙΣΗΣ
ΚΑΙ ΠΟΛΙΤΙΚΗΣ ΠΡΟΣΤΑΣΙΑΣ
Αριθμ. 6902
Καθορισμός αποζημίωσης για τις επιτροπές και
τα κλιμάκια κρατικής αρωγής του ν. 4797/2021
για την καταγραφή και εκτίμηση ζημιών από τις
πλημμύρες που εκδηλώθηκαν τον Σεπτέμβριο
2023 στην Περιφέρεια Θεσσαλίας.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΣΩΤΕΡΙΚΩΝ - ΚΛΙΜΑΤΙΚΗΣ ΚΡΙΣΗΣ ΚΑΙ
ΠΟΛΙΤΙΚΗΣ ΠΡΟΣΤΑΣΙΑΣ
Έχοντας υπόψη:
1. Την παρ. 12 του άρθρου 22 του ν. 4797/2021 «Κρατική αρωγή προς επιχειρήσεις και μη κερδοσκοπικού
χαρακτήρα φορείς για θεομηνίες, επείγουσες ρυθμίσεις
για τη στήριξη της οικονομίας, συμπληρωματικός κρατικός προϋπολογισμός και συνταξιοδοτική ρύθμιση και
λοιπές επείγουσες διατάξεις.» (Α’ 66), καθώς και τα άρθρα
6, 7, 8, 9, 16, 18, 24Α και 24Β του ίδιου νόμου.
2. Τα άρθρα 76 και 77 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024)-Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
3. Τον ν. 5140/2024 «Νεό Αναπτυξιακό Πρόγραμμα
Δημοσίων Επενδύσεων και συμπληρωματικές διατάξεις»
(Α’ 154).
4. Τα άρθρα 13 έως 15 του Κώδικα Διοικητικής Διαδικασίας (ν. 2690/1999, Α’  45).
5. Την περ. ε) της παρ. 5 του άρθρου 24 του ν. 4270/2014
«Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ)- δημόσιο λογιστικό
και άλλες διατάξεις» (Α’ 143).
6. Το άρθρο 5 του ν. 3469/2006 «Εθνικό Τυπογραφείο,
Εφημερίς της Κυβερνήσεως και λοιπές διατάξεις» (Α’ 131).
7. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ.  63/2005,
Α’ 98) σε συνδυασμό με την περ. 22 του άρθρου 119
του ν. 4622/2019 (Α’ 133).
8. Το π.δ. 32/2024 «Διορισμός Υπουργών και Υφυπουργών» (Α’ 91).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
10. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων.» (Α’ 130), σε συνδυασμό με
το π.δ. 82/2023 «Μετονομασία Υπουργείου - Σύσταση
και μετονομασία Γενικών Γραμματειών - Μεταφορά αρμοδιοτήτων, υπηρεσιακών μονάδων και θέσεων προσω-
πικού - Τροποποίηση και συμπλήρωση του π.δ. 77/2023
(Α’ 130) - Μεταβατικές διατάξεις» (Α’ 139).
11. Την υπό στοιχεία Υ12/07.07.2023 απόφαση του
Πρωθυπουργού «Ανάθεση αρμοδιοτήτων στον Αναπληρωτή Υπουργό Οικονομικών, Νικόλαο Παπαθανάση»
(Β’ 4403).
12. Την υπ’ αρ. 947/19.06.2024 κοινή απόφαση του
Πρωθυπουργού και του Υπουργού Εσωτερικών «Ανάθεση αρμοδιοτήτων στην Υφυπουργό Εσωτερικών, Πα-
ρασκευή Χαραλαμπογιάννη.» (Β’ 3715).
13. Την υπό στοιχεία 102928ΕΞ2023/10.07.2023 κοινή
απόφαση του Πρωθυπουργού και του Υπουργού Οικο06.02.2025 20:26:31
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 66/06.02.2025
νομικών «Ανάθεση αρμοδιοτήτων στον Υφυπουργό Οικονομικών, Αθανάσιο Πετραλιά» (Β’ 4441).
14. Την υπό στοιχεία ΥΠ512/10.07.2023 κοινή απόφαση του Πρωθυπουργού και του Υπουργού Κλιματικής
Κρίσης και Πολιτικής Προστασίας «Ανάθεση αρμοδιοτήτων στον Υφυπουργό Κλιματικής Κρίσης και Πολιτικής
Προστασίας, Χρήστο Τριαντόπουλο» (Β’ 4438).
15. Την υπ’ αρ. 3177/16.01.2024 κοινή απόφαση των
Υπουργών Εσωτερικών και Κλιματικής Κρίσης και Πολιτικής Προστασίας «Ρυθμίσεις για τη σύσταση και συ-
γκρότηση κλιμακίων κρατικής αρωγής για την εκτίμηση
και καταγραφή ζημιών από τις πλημμύρες Σεπτεμβρίου
2023» (Β’ 244).
16. Την υπ’ αρ. 45316/30.12.2023 κοινή απόφαση των
Υπουργών Εθνικής Οικονομίας και Οικονομικών, Εσωτερικών, Αγροτικής Ανάπτυξης και Τροφίμων και Κλιματικής
Κρίσης και Πολιτικής Προστασίας «Ρύθμιση ειδικότερων
θεμάτων για το έργο και τη λειτουργία των επιτροπών
κρατικής αρωγής και τον τρόπο καταγραφής και αποτίμησης ζημιών του ν. 4797/2021 (Α’ 66)» (Β’ 7616).
17. Την υπό στοιχεία 74617ΕΞ2021/23.06.2021 κοινή
απόφαση του Υπουργού και του Υφυπουργού Οικονομικών «Ρύθμιση ειδικότερων θεμάτων επί των διαδι-
κασιών επιχορήγησης επιχειρήσεων για θεομηνίες του
ν.4797/2021 (Α’ 66)» (Β’ 2670), όπως ισχύει.
18. Την υπό στοιχεία ΔΙΔΔΔΗ/Φ.ΕΜΔΔ/19012 απόφαση των Γενικών Γραμματέων Δημόσιας Διοίκησης του
Υπουργείου Εσωτερικών και του Εθνικού Τυπογραφείου «Ρύθμιση ειδικότερων ζητημάτων εφαρμογής των
διατάξεων της παρ. 2 του άρθρου 9 του ν. 3469/2006
(Α’ 131)» (Β’ 6148).
19. Τις από 10.09.2023 και 30.07.2024 εισηγήσεις της
Κυβερνητικής Επιτροπής Κρατικής Αρωγής.
20. Την υπό στοιχεία Γ.Δ.Ο.Τ.Α. και Α.Π./2024/135/
30.10.2024 εισήγηση της Γενικής Διεύθυνσης Οικονομικών του Υπουργείου Εσωτερικών.
21. Την ανάγκη καθορισμού αμοιβής για τις επιτροπές και τα κλιμάκια κρατικής αρωγής για την καταγραφή
και εκτίμηση ζημιών για την χορήγηση κρατικής αρωγής του ν. 4797/2021 για την αντιμετώπιση των ζημιών
από τις πλημμύρες Σεπτεμβρίου 2023 στην Περιφέρεια
Θεσσαλίας.
22. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ - ΜΙΤΟΣ.
23. Το γεγονός ότι από την παρούσα προκαλείται δαπάνη σε βάρος του προϋπολογισμού της Περιφέρειας
Θεσσαλίας, η οποία δεν μπορεί να υπολογιστεί επακριβώς καθώς εξαρτάται από πραγματικά γεγονότα και
εκτιμάται να ανέλθει περίπου σε τετρακόσιες χιλιάδες
(400.000) ευρώ, η οποία θα καλυφθεί από πιστώσεις του
Προϋπολογισμού Δημοσίων Επενδύσεων του Υπουργείου Εσωτερικών, αποφασίζουμε:
Άρθρο μόνο
Καθορίζουμε μηναία αποζημίωση για τα μέλη των
επιτροπών και των κλιμακίων κρατικής αρωγής του
άρθρου 16 του ν. 4797/2021 που συστάθηκαν και συγκροτήθηκαν για την εκτίμηση και καταγραφή ζημιών,
σε επιχειρήσεις, μη κερδοσκοπικού χαρακτήρα φορείς
και αγροτικές εκμεταλλεύσεις, από τις πλημμύρες μηνός Σεπτεμβρίου 2023 στην Περιφέρεια Θεσσαλίας,
ως εξής:
1. Η μηνιαία αποζημίωση δύναται να ανέρχεται κατά
ανώτατο όριο ως τριακόσια (300) ευρώ το μήνα, ανά
άτομο, και για μέχρι έξι (6) μήνες και διαμορφώνεται
ως εξής:
α) Για τα μέλη των επιτροπών και των κλιμακίων κρατικής αρωγής για την εκτίμηση και καταγραφή ζημιών σε
επιχειρήσεις και μη κερδοσκοπικού χαρακτήρα φορείς,
αα) εφόσον διενεργήθηκαν ως πενήντα (50) αυτοψίες
το εξάμηνο, η αμοιβή ανέρχεται στο ποσό των εκατό
(100) ευρώ ανά μήνα,
αβ) εφόσον διενεργήθηκαν από πεντήντα μία ως εκατόν πενήντα (150) αυτοψίες το εξάμηνο, η αμοιβή ανέρ-
χεται στο ποσό των διακοσίων (200) ευρώ ανά μήνα,
αγ) εφόσον διενεργήθηκαν περισσότερες από εκατόν
πενήντα (150) αυτοψίες το εξάμηνο, η αμοιβή ανέρχεται
στο ποσό των τριακοσίων (300) ευρώ ανά μήνα,
β) για τα μέλη των επιτροπών και των κλιμακίων κρατικής αρωγής για την εκτίμηση και καταγραφή ζημιών
σε αγροτικές εκμεταλλεύσεις:
βα) Εφόσον διενεργήθηκαν ως εκατό (100) αυτοψίες
το εξάμηνο, η αμοιβή ανέρχεται στο ποσό των εκατό
(100) ευρώ ανά μήνα,
ββ) εφόσον διενεργήθηκαν από εκατόν μία ως πεντακόσιες (500) αυτοψίες το εξάμηνο, η αμοιβή ανέρχεται
στο ποσό των διακοσίων (200) ευρώ ανά μήνα,
βγ) εφόσον διενεργήθηκαν περισσότερες από πεντακόσιες (500) αυτοψίες το εξάμηνο, η αμοιβή ανέρχεται
στο ποσό των τριακοσίων (300) ευρώ ανά μήνα.
2. Η αποζημίωση της παρούσας δεν καταλαμβάνει τα
μέλη που προέρχονται από τον Οργανισμό Ελληνικών
γεωργικών Ασφαλίσεων (ΕΛΓΑ) είτε είναι μόνιμοι υπάλληλοι ή Ιδιωτικού Δικαίου Αορίστου Χρόνου (ΙΔΑΧ) είτε
υπηρετούν με σύμβαση Ιδιωτικού Δικαίου Ορισμένου
Χρόνου (ΙΔΟΧ), ούτε τα μέλη που υπηρετούν με σύμβαση
Ιδιωτικού Δικαίου Ορισμένου Χρόνου (ΙΔΟΧ) στις Περιφέρειες Θεσσαλίας και Στερεάς Ελλάδας. Η αποζημίωση
καταβάλλεται μόνο στα λοιπά μέλη των επιτροπών ή
των κλιμακίων που είναι μόνιμοι υπάλληλοι ή Ιδιωτικού
Δικαίου Αορίστου Χρόνου (ΙΔΑΧ).
3. Η αποζημίωση αφορά για διάρκεια ως έξι (6) μήνες για τη συμμετοχή μέχρι σε μία επιτροπή ανά μήνα
και για όσους μήνες έχει απασχοληθεί. Σε περίπτωση
συμμετοχής και διενέργειας αυτοψιών ενός μέλους σε
περισσότερες από μία επιτροπές ή κλιμάκια, λαμβάνεται
υπόψη η επιτροπή ή το κλιμάκιο το οποίο παρουσιάζει
το μεγαλύτερο αριθμό αυτοψιών ανά κατηγορία και σε
περίπτωση συμμετοχής σε περισσότερες από μία επιτροπές ή κλιμάκια και της περ. α και της περ. β της παρ. 1,
λαμβάνεται υπόψη η επιτροπή ή το κλιμάκιο που αντιστοιχεί στο μεγαλύτερο ποσό αμοιβής.
4. Η αποζημίωση καταβάλλεται εφόσον η επιτροπή
ή το κλιμάκιο παραδώσει το έργο της στην Περιφέρεια
μέσω του Περιφερειακού Συντονιστή Κρατικής Αρωγής
του άρθρου 15 του ν. 4797/2021. Η συμμετοχή κάθε μέλους στις επιτροπές ή στα κλιμάκια κρατικής αρωγής,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 66/06.02.2025
η διενέργεια των αυτοψιών και το εύρος του αριθμού
τους, καθώς και η παράδοση του έργου πιστοποιείται με
βεβαίωση του αρμόδιου Αντιπεριφερειάρχη.
Για την καταβολή της αποζημίωσης υποβάλλεται συνολική έκθεση αποτίμησης του έργου των επιτροπών
και των κλιμακίων από τον αρμόδιο Περιφερειάρχη,
βάσει των βεβαιώσεων του προηγούμενου εδαφίου,
καθώς και οι σχετικές βεβαιώσεις, στην Κυβερνητική
Επιτροπή Κρατικής Αρωγής για την εισήγησή της προς
τον Υπουργό Εσωτερικών και τον Υπουργό Κλιματικής
Κρίσης και Πολιτικής Προστασίας για την έγκριση της
καταβολής.
Η παρούσα απόφαση ισχύει από την ημερομηνία έναρξης ισχύος των αποφάσεων σύστασης και συγκρότησης
των επιτροπών και των κλιμακίων κρατικής αρωγής για
την καταγραφή και εκτίμηση ζημιών από τις πλημμύρες
μηνός Σεπτεμβρίου 2023 στην Περιφέρεια Θεσσαλίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 5 Φεβρουαρίου 2025
Οι Υπουργοί
Αναπληρωτής Υπουργός
Υφυπουργός Εθνικής
Εθνικής Οικονομίας
Οικονομίας και
και Οικονομικών
Οικονομικών
ΝΙΚΟΛΑΟΣ ΠΑΠΑΘΑΝΑΣΗΣ	 ΑΘΑΝΑΣΙΟΣ ΠΕΤΡΑΛΙΑΣ
Εσωτερικών
Υφυπουργός Εσωτερικών
ΘΕΟΔΩΡΟΣ
ΠΑΡΑΣΚΕΥΗ
ΛΙΒΑΝΙΟΣ
ΧΑΡΑΛΑΜΠΟΓΙΑΝΝΗ
Υφυπουργός Κλιματικής Κρίσης
και Πολιτικής Προστασίας
ΧΡΗΣΤΟΣ ΤΡΙΑΝΤΟΠΟΥΛΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 66/06.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20251400066.pdf | Tokens: 12339]